Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 79

1. A szakma — mester szintű — gyakorlása során előforduló legfontosabb feladatok (feladatcsoportok) — Modellezés — fantázia, divatlap, minta alapján. — A szakmai termékek teljes körének elkészítése: = Női táska készítése: vágott, egybeszabott, kanalas, vágott kanalas, franciakanalas, ellentétesen behajtott, varrásvédős (kéderzett) kivitelben. Ugyanezen táskák fedeles, különféle keretes kivitelezésben; alul, felül, oldalt keretezett keretek. = Apróáruk készítése: óraszíjtól, övtől kezdve szinte végtelen variációban készíthető erszény- és tárcaféleségek, vágott, hajtott kivitelben. = Aktatáskák készítése: fedeles, húzózáras, vágott, hajtott kivitelben. = Sport-, bevásárló- és útitáskák készítése: a női táskáknál felsorolt valamennyi technikai megoldás alkalmazásával. = Kazetta, bőrönd, valamint kloccolt, vagyis formafán készült táskák, illetve vákuumformázott (műanyag-betétes) táskaféleségek készítése. — A különféle szakmai termékeknél az anyag — kellék — technológia teljes összhangjának biztosítása.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes